Logo, company name

Description automatically generated

**Eftirfarandi gæðaviðmið eru fyllt út af fulltrúa fyrirtækisins. Nauðsynlegt er að gefa greinagóðar upplýsingar um það hvernig hvert og eitt viðmið, sem á við starfsemi fyrirtækisins, er uppfyllt t.d. með tilvísun í gæðahandbók, öryggisáætlanir, myndir eða önnur innsend gögn. Í vettvangsheimsókn sannreynir úttektaraðili upplýsingarnar.**

Gæða- og umhverfisvottun ferðaþjónustunnar

Á leið til sjálfbærrar ferðaþjónustu

Sértæk gæðaviðmið nr. 226

5. útgáfa 2022

**Stangveiði**

vakinn.is

|  |  |  |  |  |
| --- | --- | --- | --- | --- |
| ***226-1*** | ***Öryggi*** | ***Já*** | ***Á ekki við*** | ***Hvernig uppfyllt/skýringar*** |
| *226-1.1* | Til staðar er skriflegur gátlisti um öryggisbúnað í ferðum/á veiðistað t.d.:   1. Búnað til að veita fyrstu hjálp. 2. Björgunarvesti. 3. Kastlínur. 4. Fjarskiptabúnað. 5. Leiðsögutæki. 6. Aukafatnað. 7. Annað eftir aðstæðum í hverri ferð. |  |  |  |
| *226-1.2* | Til er skrifleg áætlun um viðhald, þrif og endurnýjun búnaðar. Í henni er m.a. fjallað um eftirfarandi:   1. Reglulega skoðun og prófun búnaðar. 2. Sótthreinsun og þrif á búnaði. 3. Líftíma búnaðar m.t.t. aldurs og notkunar (sjá viðurkennd viðmið framleiðanda). |  |  |  |
| *226-1.3* | Í undirbúningi fyrir ferðir fara leiðsögumenn yfir gátlista þar sem fram koma atriði varðandi m.a.:   1. Ferðaáætlun og leiðir sem fara skal. 2. Veðurspá. 3. Búnað. 4. Upplýsingar um viðskiptavini. 5. Að viðbragðsáætlanir séu ávallt með/aðgengilegar í ferðum. |  |  |  |
| *226-1.4* | Til er gátlisti fyrir leiðsögumenn um þau öryggisatriði sem farið er yfir með viðskiptavinum fyrir ferð/veiði og á meðan á ferð/veiði stendur m.a. varðandi:   1. Staðhætti og veðurskilyrði. 2. Tímaáætlun. 3. Rétta notkun öryggisbúnaðar. 4. Viðeigandi skjólfatnað. 5. Varúðarráðstafanir við ár og vötn. 6. 112 neyðarnúmer á Íslandi. |  |  |  |
| *226-1.5* | Til eru reglur um fjölda viðskiptavina á leiðsögumann miðað við aðstæður. |  |  |  |
| *226-1.6* | Fyrirtækið hefur sett sér skriflegar viðmiðunarreglur um hvenær beri að aflýsa ferð/veiði vegna veðurs og/eða aðstæðna. Skýrt er hver tekur ákvörðun um aflýsingu ferða. |  |  |  |
| ***226-2*** | ***Umhverfi*** | ***Já*** | ***Á ekki við*** | ***Hvernig uppfyllt/skýringar*** |
| *226-2.1* | Ávallt eru notaðir merktir vegir eða viðurkenndir ökuslóðar. Um akstur utan vega að vetrarlagi skal fara eftir 4. gr. reglugerðar nr. 528/2005 um takmarkanir á umferð í náttúru Íslands. |  |  |  |
| *226-2.2* | Leiðsögumenn kynna viðskiptavinum reglur um veiði t.d. hvaða agn má nota, leyfilega stærð veiddra fiska og hámarksafla. |  |  |  |
| *226-2.3* | Allur búnaður og úrgangur er fjarlægður og þess gætt að engin varanleg ummerki í náttúrunni sjáist í tengslum við ferðir / starfsemi fyrirtækisins. |  |  |  |
| *226-2.4* | Fyrirtækið hefur reglulegt samráð um starfsemi sína við þá er annast verndun þeirra svæða sem fyrirtækið starfar á. |  |  |  |
| *226-2.5* | Fyrirtækið hefur samráð við viðkomandi veiðifélag um starfsemi á vatnasvæði þess. |  |  |  |
| *226-2.6* | Tryggt er að afli sé rétt skráður í veiðibækur og önnur veiðiskráningarkerfi. |  |  |  |
| *226-2.7* | Viðskiptavinir eru fræddir um salernisúrræði þar sem hefðbundin aðstaða er ekki fyrir hendi. |  |  |  |
| *226-2.8* | Viðskiptavinir eru minntir á ábyrga ferðahegðun m.a. að utanvegaakstur er bannaður. |  |  |  |
| ***226-3*** | ***Aðstaða og búnaður*** | ***Já*** | ***Á ekki við*** | ***Hvernig uppfyllt/skýringar*** |
| *226-3.1* | Viðskiptavinum er gerð grein fyrir því að sótthreinsa þarf allan veiðibúnað sem komið er með inn í landið í samræmi við kröfur MAST. Viðskiptavinir fá upplýsingar um þá aðstöðu sem er til staðar á Keflavíkurflugvelli og á Seyðisfirði. |  |  |  |
| *226-3.2* | Fyrirtækið er með aðstöðu/búnað til að gera að afla, búa til flutnings og geyma. |  |  |  |
| ***226-4*** | ***Menntun og þjálfun*** | ***Já*** | ***Á ekki við*** | ***Hvernig uppfyllt/skýringar*** |
| *226-4.1* | Leiðsögumenn hafa sérhæfða menntun sem nýtist í starfi t.d. veiðileiðsögunám og/eða víðtæka reynslu af veiði. |  |  |  |
| *226-4.2* | Leiðsögumenn í ferðum um óbyggðir\* fá þjálfun í notkun tækjabúnaðar m.a. til að geta gefið upp staðsetningu og veitt upplýsingar um aðgengi að því svæði sem farið er um ef kalla þarf eftir aðstoð. Í þjálfuninni skal m.a. fara yfir eftirfarandi:   1. Notkun GPS staðsetningartækis. 2. Notkun viðeigandi fjarskiptamáta fyrir mismunandi svæði, t.d. farsími, talstöð og Tetra. 3. Notkun áttavita og korts (a.m.k. fyrir lengri ferðir um óbyggðir). |  |  |  |
| *226-4.3* | Leiðsögumenn hafa þekkingu á eftirfarandi:   1. Tegundum fiska, lífsháttum og lífsferlum. 2. Gildandi lögum um lax- og silungsveiði sem og tilhögun veiðistjórnunar. 3. Veiðireglum á viðkomandi svæðum þar með talið veiðitíma, agni og stærðarviðmiðum. 4. Meðhöndlun fiska þar sem veitt er og sleppt. 5. Töku viðeigandi sýna, s.s. hreistursýna. |  |  |  |
| *226-4.4* | Leiðsögumenn hafa lokið námskeiðinu *Fyrsta hjálp 1* (20 klst.) hjá Slysavarnafélaginu Landsbjörg eða sambærilegu skyndihjálparnámskeiði hjá viðurkenndum aðila og sækja upprifjunarnámskeið (4 klst.) á tveggja ára fresti. |  |  |  |
| *226-4.5* | A.m.k. einn leiðsögumaður í hverri ferð um óbyggðir\* hefur lokið námskeiðinu Vettvangshjálp í óbyggðum (WFR) hjá Slysavarnafélaginu Landsbjörg eða sambærilegu námskeiði hjá öðrum aðila og sækir upprifjunarnámskeið á þriggja ára fresti. |  |  |  |
| *226-4.6* | A.m.k. einn leiðsögumaður í hverri ferð um óbyggðir\* hefur lokið námskeiðinu Rötun hjá Slysavarnafélaginu Landsbjörg eða sambærilegu námskeiði hjá öðrum aðila. |  |  |  |

*\*Óbyggðir eru staðir eða svæði þar sem tekur a.m.k. tvær klst. að fá björgun/aðstoð viðbragðsaðila landleiðina.*